BGRIM ควงแขนพันธมิตรฉลองความสำเร็จ 9 โรงไฟฟ้าพลังความร้อนร่วม กำลังผลิต 1,171 MW
BGRIM ควงแขนพันธมิตรฉลองความสำเร็จ 9 โรงไฟฟ้าพลังความร้อนร่วม กำลังผลิต 1,171 MW
22 มี.ค. 2562

นางปรียนาถ สุนทรวาทะ ประธานเจ้าหน้าที่บริหาร บริษัท บี.กริมเพาเวอร์ จำกัด (มหาชน) หรือ BGRIM เปิดเผยว่า บริษัทร่วมเป็นเกียรติในงานประกาศความสำเร็จโครงการก่อสร้างโรงไฟฟ้าพลังงานความร้อนร่วมจำนวน 9 โครงการ รวมกำลังการผลิต 1,171 เมกกะวัตต์ กับ 2พันธมิตรที่แข็งแกร่ง
ประกอบด้วย บริษัท ซีเมนส์ จำกัด โดย นายฮันส์โฮล์มสตรอม หัวหน้าฝ่ายบริหาร ซีเมนส์ อินดัสเทรียลเทอร์โบแมซีเนอรี จำกัด นายมาร์คุส ลอเรนซินี ประธานและหัวหน้าฝ่ายบริหาร บริษัท ซีเมนส์ จำกัด (ประเทศไทย, กัมพูชา, เมียนมาร์ และลาว) และนายมาซาทากะ ฮายาชิ ประธานกรรมการบริหาร บริษัท โตซิบา แพลนท์ แอนด์ เซอร์วิส คอร์ปอเรชั่น (ทีพีเอสซี) พร้อมผู้บริหาร บมจ. บี.กริม เพาเวอร์ ร่วมฉลองความสำเร็จในครั้งนี้
อีกทั้งยังร่วมลงนามบันทึกความเข้าใจความร่วมมือเกี่ยวกับการปรับปรุง โรงไฟฟ้าให้มีสมรรถนะความพร้อม (Availability) ประสิทธิภาพ (Efficiency) ที่สูงขึ้น รวมทั้งจะมีการนำระบบดิจิตัล (Digitalization) มาใช้งานเดินเครื่องและบำรุงรักษาในอนาคตอีกด้วย ณ ศูนย์นิทรรศการและการประชุมไบเทค บางนา เมื่อเร็วๆ นี้ โครงการโรงไฟฟ้าพลังงานความร้อนร่วมที่ควบคุมดูแลการก่อสร้างโดย บริษัท ทีพีเอสซี คอร์ปอเรชั่น
โดยมีบริษัท ซีเมนส์ อินดัสเทรียล เทอร์โบแมซีเนอรี จำกัด และ บริษัท ซีเมนส์ประเทศไทยเป็นผู้ผลิตและติดตั้งเครื่องกังหันก๊าซและกังหันไอน้ำ มีจำนวน 9 โครงการ ตั้งในพื้นที่ จังหวัดชลบุรี และจังหวัดระยอง ด้วยมูลค่าโครงการรวมมากกว่า 3 หมื่นล้านบาท
ประกอบด้วย โรงไฟฟ้าพลังความร้อนร่วม อมตะ บี.กริม เพาเวอร์ 3, โรงไฟฟ้าพลังความร้อนร่วม อมตะ บี.กริม เพาเวอร์ 4, โรงไฟฟ้าพลังความร้อนร่วม อมตะ บี.กริม เพาเวอร์ 5, โรงไฟฟ้าพลังความร้อนร่วม อมตะ บี.กริม เพาเวอร์ (ระยอง) 1, โรงไฟฟ้าพลังความร้อนร่วม (ระยอง) 2, โรงไฟฟ้าพลังความร้อนร่วม (ระยอง) 3, โรงไฟฟ้าพลังความร้อนร่วม (ระยอง) 4, โรงไฟฟ้าพลังความร้อนร่วม (ระยอง) 5 และ และโรงไฟฟ้าพลังความร้อนร่วม บี.กริม เพาเวอร์ (ดับบลิวเอชเอ) ซึ่งทุกโครงการดังกล่าวไปเดินเครื่องเชิงพานิชย์แล้ว